Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
28 ก.ค. 2558

SET มีจังหวะรีบาวด์ แต่ยังไม่ผ่านแนวต้าน 1,420  จุด
ดัชนี SET อยู่ที่ 1,410.22 จุด -2.33 จุด -0.16% ปริมาณซื้อขาย 20,364 ลบ.
แนวรับ:        1,410/1,400       แนวต้าน:       1,420/1,430
สรุปทิศทางและแนวโน้มตลาด
SET มีจังหวะ Rebound ที่แนวรับ 1,405-1,410 จุด..: SET ปรับลดลงทดสอบแนวรับที่ 1,405-1,410 จุด คาดมีจังหวะ Technical Rebound ระยะสั้น แต่ระยะการ Rebound จะยังจำกัดที่ 1,420-1,424 จุด เท่านั้น เนื่องจากนักลงทุนยังกังวลต่อแนวโน้มเศรษฐกิจในประเทศชะลอตัว (ล่าสุด สศค.ปรับลดประมาณการการเติบโต GDP ปี 2015 ลงเหลือ 3.0% จากเดิม 3.7%) และความผันผวนของตลาดหุ้นโลกโดยเฉพาะตลาดหุ้นจีน ฮ่องกง โดยกลยุทธ์ลงทุนช่วงนี้ แม้ยังเน้น “Selective” ในกลุ่มรับเหมาฯ และสื่อสาร อย่าง CK STEC SEAFCO INTUCH TRUEIF แต่ควรรอการยืนยันแนวโน้ม “ฟื้นตัว” ของ SET เมื่อยืนได้เหนือ 1,440 จุด…ขณะที่ปัจจัยที่ต้องติดตามช่วงนี้ได้แก่ 1) ความคืบหน้าในการปรับ ครม.ฟื้นความเชื่อมั่น 2) มาตรการเพิ่มเติมของจีนในการกระตุ้นเศรษฐกิจ 3) การประชุม FOMC วันที่ 28-29 ก.ค.นี้ และ 4) ผลการดำเนินงาน Real Sector อย่าง SCC ที่จะประกาศผลการดำเนินงานวันที่ 29 ก.ค.นี้…สำหรับหุ้นที่ราคาหุ้นต่ำกว่า NAV มาก อย่าง TIPCO (คิดเฉพาะ NAV ที่ถือหุ้นใน TASCO เท่ากับ 18.20 บาท) เป็นอีกทางเลือกในการ “เก็งกำไร” ในช่วงการ Rebound ของ SET
 
หุ้นที่น่าสนใจทางเทคนิค
NUSA “ซื้อ” ราคาหุ้นดีดตัวขึ้นจากฐาน ด้วยแท่งเทียนรูปแบบ Three White Soldiers สามารถทะลุแนวเส้นค่าเฉลี่ย 3 เดือนขึ้นมาได้ พร้อมปริมาณการซื้อขายหนาแน่น เครื่องมือ MACD พลิกกลับมาเป็นบวก เป็นจังหวะซื้อเก็งกำไร มีแนวต้านแรกบริเวณ 0.85 บาท และเป้าหมายถัดไปที่ 0.89 บาท
TPIPL “ซื้อ” ราคาหุ้นเริ่มมีจังหวะฟื้นตัวขึ้นหลังลงมาแรงด้วยแท่งเทียน Hammer เครื่องมือ DI- เริ่มงอลง มีโอกาสฟื้นตัวได้ เป็นจังหวะเก็งกำไรตามการฟื้นตัว มีเป้าหมายแรกที่ 2.30 บาท ถัดไปที่ 2.50 บาท โดยมี Stop loss หากหลุด 2.14 บาท
TVT “ซื้อ” ราคาหุ้นดีดฟื้นตัวกลับขึ้นด้วยรูปแบบ Morning Star พร้อมปริมาณการซื้อขายหนาแน่นสนับสนุนการฟื้นตัว สามารถกลับมายืนเหนือเส้นค่าเฉลี่ยระยะสัปดาห์ได้อีกครั้งคาดว่าจะแกว่งขึ้นได้ต่อเนื่อง มีแนวต้านแรกที่ 2.60 บาท และถัดไปที่ 2.70 บาท
Futures แนวรับ        แนวต้าน
SET50       908           920
                900           924
Gold         18100         18300
               18000         18400
Oil           1850          1900
              1800          1970